CELEX: 31981R2416
Language: el
Date: 1981-08-21 00:00:00
Title: Κανονισμός (ΕΟΚ) αριθ. 2416/81 τής Επιτροπής τής 21ης Αυγούστου 1981 περί αποκαταστάσεως τής εφαρμογής τών δασμών γιά αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού, τής δασμολογικής κλάσεως 69. 13 καταγωγής Νοτίου Κορέας δικαιούχου τών προβλεπομένων από τόν κανονισμό (ΕΟΚ) αριθ. 3322/80 τού Συμβουλίου δασμολογικών προτιμήσεων

Avis juridique important

|

31981R2416

Κανονισμός (ΕΟΚ) αριθ. 2416/81 τής Επιτροπής τής 21ης Αυγούστου 1981 περί αποκαταστάσεως τής εφαρμογής τών δασμών γιά αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού, τής δασμολογικής κλάσεως 69. 13 καταγωγής Νοτίου Κορέας δικαιούχου τών προβλεπομένων από τόν κανονισμό (ΕΟΚ) αριθ. 3322/80 τού Συμβουλίου δασμολογικών προτιμήσεων  

Επίσημη Εφημερίδα αριθ. L 237 της 22/08/1981 σ. 0009

***** ΚΑΝΟΝΙΣΜΟΣ (ΕΟΚ) αριθ. 2416/81 ΤΗΣ ΕΠΙΤΡΟΠΗΣ  της 21ης Αυγούστου 1981  περί αποκαταστάσεως της εφαρμογής των δασμών για αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού, της κλάσεως 69.13, του Κοινού Δασμολογίου, καταγωγής Νοτίου Κορέας, δικαιούχου των προβλεπομένων από τον κανονισμό (ΕΟΚ) αριθ. 3322/80 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3322/80 του Συμβουλίου της 16ης Δεκεμβρίου 1981 περί καθορισμού πολυετούς σχεδίου γενικευμένων δασμολογικών προτιμήσεων και της εφαρμογής του κατά το έτος 1981 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  τον κανονισμό (ΕΟΚ, Ευρατόμ) αριθ. 3308/80 του Συμβουλίου της 16ης Δεκεμβρίου 1980 περί αντικαταστάσεως, στις κοινοτικές πράξεις, της ευρωπαϊκής λογιστικής μονάδας με την ECU (2),  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3322/80, τα προϊόντα του παραρτήματος Β, καταγωγής χωρών και εδαφών που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική επίβλεψη, η οποία στηρίζεται στην προβλεπόμενη στο άρθρο 12 βάση αναφοράς·  ότι, σύμφωνα με το άρθρο 12, όταν η αύξηση των εισαγωγών υπό προτιμησιακό καθεστώς των προϊόντων αυτών, καταγωγής μιας ή περισσοτέρων δικαιούχων χωρών, προκαλεί ή δύναται να προκαλέσει οικονομικές δυσχέρειες στην Κοινότητα ή σε κοινοτική περιοχή, η Επιτροπή δύναται, με δική της πρωτοβουλία ή κατόπιν αιτήσεως Κράτους μέλους, να προβαίνει στην αποκατάσταση των εισαγωγικών δασμών για τα εν λόγω προϊόντα·  ότι, για αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού, της κλάσεως 69.13 του Κοινού Δασμολογίου, σύμφωνα με τους πραγματοποιηθέντες βάσει των διατάξεων του εν λόγω άρθρου 12 υπολογισμούς, η βάση αναφοράς διαμορφώνεται σε ύψος 5 065 000 ECU· ότι, κατά την ημερομηνία 24 Ιουλίου 1981, οι εισαγωγές των προϊόντων αυτών, καταγωγής Νοτίου Κορέας, στην Κοινότητα ανέρχονται δια συμψηφισμού στο ύψος της βάσεως αναφοράς· ότι η διατήρηση του προτιμησιακού καθεστώτος προκαλεί οικονομικές δυσχέρειες σε κοινοτική περιοχή· ότι το Ηνωμένο Βασίλειο ζητά την αποκατάσταση της εφαρμογής τελωνειακών δασμών· ότι, κατά τη λήξη τής, σύμφωνα με την παράγραφο 2 του προαναφερθέντος άρθρου 12, δεκαημέρου προθεσμίας, το Κράτος μέλος αυτό επιβεβαιώνει την αίτησή του· ότι κρίνεται ως εκ τούτου σκόπιμο να αποκαθίστανται οι τελωνειακοί δασμοί για τα εν λόγω προϊόντα έναντι της Νοτίου Κορέας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 25 Αυγούστου 1981, η ανασταλείσα, δυνάμει του κανονισμού (ΕΟΚ) αριθ. 3322/80 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Νοτίου Κορέας, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 69.13  // Αγαλματίδια, μικροκαλλιτεχνήματα, αντικείμενα επιπλώσεως, διακοσμήσεως ή ατομικού στολισμού  //  //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Αυγούστου 1981.  Για την Επιτροπή  Edgard PISANI  Μέλος της Επιτροπής  (1) ΕΕ αριθ. L 354 της 29. 12. 1980, σ. 114.  (2) ΕΕ αριθ. L 345 της 20. 12. 1980, σ. 1.